Here is a page extracted from Wikipedia that may contain CSS, HTML, and a lot of unformatted text.

Title: Pica pica
Content: A garza u picaraza (Pica pica (L., 1758)) ye un muixón d'a familia d'es corvidos con a cabeza, coda y patas caracteristicament de color negra, mientres que lo vientre el tien de color blanca. A coda ye tamién singularment larga. 

As plumas d'a suya coda y alas pueden manifestar brilors azulencas u verdas pendendo d'a luz. As alas son curtas y arrondoladas per as ripas. Tien un caracteristico grito que diz cha-cha-cha-cha, que en es polletz se manifiesta mes como chilo. Per tanto, son d'es pocos corvidos que no grallan.

Ye un muixón de fácil identificar y muito abundant. Se puet trobar dende a Peninsula Iberica enta l'Extremo Orient, con poblacions encara en America d'o Norte d'una subespecie semellant, y también en o norte d'Africa. As suyas midas van entre es 40 y es 45 cm de longaria, plegando enta 60 cm d'amplaria d'as alas.

Una d'as trazas mes conoixitas d'es masclos d'istes animals ye la suya falaguera de cullir obchectos brilants en l'epoca de celo suyo, emplegando-los ta rondar as fembras con éls. También éls ponen en o suyo niedo, que ye caracteristicament redondo, feto con un ret de brancas y palos.

Trivialidaz 

En l'Alto Aragón, sobretot entre la chent de mes edat, encara s'emplega la parola "garza" como a piropo ta designar cuan una muller ye beroya. Isto amuestra l'apreciación que en a cultura aragonesa se ha feto d'istes muixons, fendo mas atención a las suyas colors y plomas que no a altras trazas d'a suya conducta, y resulta curioso si se contimpara con altros puestos d'Espanya, a on istes animals son muito mal consideratos.

Subespecies 
Actualment es ornitologos en distinguen a-saber-las subespecies arredol d'o mundo. As prencipals se pueden veyer en o siguient mapa.

Referencias

Vinclos externos 

 Imachens y sonidos d'a Garzas
 Atlas d'aus d'Aragón.

pica
Aus presents en Aragón
Fauna d'Asia
Fauna d'Europa
Fauna d'Andorra
Fauna d'Alcheria
Fauna de Marruecos
Fauna de Tunicia